શરૂઆતમાં તો ખુલ્લામાં શૌચક્રિયા કરનારા લોકોને વાનરસેનાની હરકતો વિચિત્ર લાગતી હતી. પરંતુ જ્યારે તેમને ખ્યાલ આવ્યો કે બાળકો લોકોનાં આરોગ્ય માટે જ આ બધું કરી રહ્યાં છે ત્યારે તેમને ભાન થયું કે આવું કરવું ખોટું છે. ધીમે ધીમે ખુલ્લામાં શૌચક્રિયા કરનારા લોકોએ આ પ્રવૃત્તિ ઓછી કરવાનું શરૂ કર્યું અને આજે એવી સ્થિતિ છે કે આખા ઇન્દોર જિલ્લામાં ખુલ્લામાં શૌચક્રિયા કરવા ઉપર ખૂબ જ મોટો અંકુશ આવી ગયો છે. ટૂંક સમયમાં તેને ખુલ્લામાં શૌચક્રિયાથી મુક્ત જિલ્લો જાહેર કરવામાં આવશે.